স্বাধীনত সবাই চায়...সর্বক্ষেত্রে, এমনকি তথ্যপ্রযুক্তিতেও। তাই বর্তমান সময়ে তথ্যপ্রযুক্তিতেও সবচেয়ে আলোচিত নাম ‘ওপেন সোর্স’। সারাবিশ্বে ওপেন সোর্স নিয়ে যে জাগরন সৃষ্টি হয়েছে, তার হাওয়া এসে আমাদের দেশেও লাগছে। বিশেষ করে আমাদের দেশের তরূন সমাজ এই স্বাধীন সফটওয়্যারের পক্ষে সোচ্চার। ওপেন সোর্সের মানে হলো কম্পিউটারের বিভিন্ন সফটওয়্যারের সোর্স কোড বা সাংকেতিক ভাষাকে যা বিনামূল্যে ভাবে বিতরণ করা। কেন আপনি ওপেন সোর্স ব্যবহার করবেন? এই প্রশ্নের উত্তরটি কমবেশি সবার জানা। বানিজ্যিক সফটওয়্যার কিনতে হবে আপনাকে হাজার টাকায় কিন্তু ওপেন সফটওয়্যারের বেশির ভাগই আপনি ব্যবহার করতে পারবেন একদম বিনামূল্যে। তাছাড়া সোর্স কোড উন্মুক্ত থাকায় আপনি সেসব সফটওয়্যারটিকে আপনার চাহিদা অনুযায়ী উন্নতি সাধন করতে পারবেন।